Η φίλη μας η θάλασσα

* Σύνθεση λέξεων:
	+ - Συχνά δύο απλές λέξεις ενώνονται και δημιουργούν μια νέα λέξη που την ονομάζουμε σύνθετη. Το πρώτο μέρος της λέγεται **πρώτο συνθετικό** και το δεύτερο μέρος της **δεύτερο συνθετικό**.

Π.χ. άγριος +άνθρωπος →αγριάνθρωπος

* Τα σύνθετα σχηματίζονται με δύο τρόπους:
1. Δύο ή περισσότερες λέξεις ενώνονται σε μία. Σε αυτή την περίπτωση χρησιμοποιείται το **–ο-** ως συνδετικό φωνήεν.

Π.χ. Σάββατο + Κυριακή → σαββατοκύριακο

1. Μια λέξη παίρνει στην αρχή της το στερητικό α- (αν-):

Π.χ. α + ορατός → αόρατος / αν + υπάκουος → ανυπάκουος

Επίσης, σύνθεση γίνεται και με τα αχώριστα μόρια **συν-, ξε-, ανα-, αμφι-, δια-, ευ-, περι-** κτλ. Αυτές οι λέξεις δε χρησιμοποιούνται μόνες τους στον λόγο, αλλά ως πρώτα συνθετικά σε σύνθετες λέξεις.

Π.χ. ξε + χωρίζω → ξεχωρίζω / ημι + άγριος → ημιάγριος

**Προσοχή!!!** Τα αχώριστα μόρια **δια-, επι-, υπο-** χάνουν το τελικό φωνήεν όταν το δεύτερο συνθετικό αρχίζει από φωνήεν.

Π.χ. υπό + αρχηγός → υπαρχηγός

* Το **εκ-** γίνεται **εξ-** όταν το δεύτερο συνθετικό αρχίζει από φωνήεν.

Π.χ εκ + ημερώνω → εξημερώνω

* Το **εν-** και το **συν-**, όταν το δεύτερο συνθετικό αρχίζει από χειλικό σύμφωνο **–π-, -β-, -φ- ή –μ-,** μετατρέπουν το **–ν-** σε **–μ-.**

Π.χ. εν + πείρα → εμπειρία

* Το **συν-** γίνεται:
* **συγ-** , όταν το δεύτερο συνθετικό αρχίζει από **κ-, γ-, χ-.**

Π.χ. συν + γένος → συγγενής

* **συρ-**, όταν το δεύτερο συνθετικό αρχίζει από **ρ-**.

Π.χ. συν + ροή → συρροή

* **συσ-**, όταν το δεύτερο συνθετικό αρχίζει από **σ-**.

Π.χ συν + σωρεύω → συσσωρεύω

* **συλ-**, όταν το δεύτερο συνθετικό αρχίζει από **λ-**.

Π.χ. συν + λυπούμαι → συλλυπούμαι

**Προσοχή!!!** Οι λέξεις ομαλός, όνομα, όροφος, όλεθρος, ορυχείο, οδύνη αρχίζουν από ο- αλλά ως δεύτερα συνθετικά αλλάζουν το **ο-** σε **ω-**: επώνυμο, διώροφος, πανωλεθρία, αδαμαντωρυχείο, ανώδυνος.

* Διάκριση των καταλήξεων –τε, -ται
	+ - Η κατάληξη **–τε** το β΄πληθυντικό πρόσωπο της προστακτικής και υποτακτικής στην ενεργητική φωνή γράφεται με **–ε- (-τε)**, ενώ το γ΄ενικό πρόσωπο του ενεστώτα οριστικής της παθητικής φωνής, το **–ται** γράφεται με **–αι.**

Π.χ. Δεν επιτρέπεται να γράφετε στα θρανία σας.

* Για να τα ξεχορίζουμε πιο εύκολα, πρέπει να θυμόμαστε ότι τα ρήματα που έχουν κατάληξη **–τε** παίρνουν υποκείμενο «εσείς», ενώ τα ρήματα με κατάληξη **–ται** παίρνουν υποκείμενο «αυτός,-ή,-ο».

**Ασκήσεις:**

1. **Σχημάτισε με τα ζευγάρια σύνθετες λέξεις:**
2. ![C:\Users\Afroditi\AppData\Local\Microsoft\Windows\Temporary Internet Files\Content.IE5\8KIE2JLF\MC900187477[1].wmf]()Τρέμω + σβήνω →.............................................................
3. Θάλασσα + πουλί →.............................................................
4. Άνεμος + μύλος →.............................................................
5. Πρώτος + βροχή →.............................................................
6. Τρύπα + κλειδαριά →.............................................................
7. Όργανο + παίχτης →.............................................................
8. Κόσμος + πλημμύρα →.............................................................
9. Μηχανή + οδηγός →.............................................................